Coba ceritain soal Aqsa Sutan Aswar dalam bahasa jawa

Aqsa Sutan Aswar ya iku atlet jètski saka Indonesia. Aqsa miwiti mèlu ing pasang giri internasional Asian Beach Games 2010. Nanging, gélar juara donya kapisan dicekel pas dhèwèké mèlu Kejuaraan Canadian Watércross Nationals ing Belle River, Ontario, Kanada, ing 2011. Wektu iku, Aqsa isih umur 14 tahun lan dadi juara paling enom ing nomér èxpert runabout limited mawa biji sampurna. Saka telung pasang giri, dhèwèké mesti finis ing posisi kapisan. Aqsa bisa ngrébut émas sawisè bisa nglakuaké jètski sasuwéné 35 menit.

Aqsa sing lagi umur 21 tahun iku ora mung nduwèni prèstasi ing manca, ananging digdaya ing omahé déwé. Lakuné pakaryan pancèn luwih akèh ing manca. Amarga olahraga jètski kurang kondhang ing Indonesia saéngga sathitik anané pasang giri. Prèstasi Aqsa saya apik. Dhèwèké ajeg nyithak préstasi ing manéka pasang giri lan lèvél. Mangkana, ana siji sing durung dhèwèké rasakaké: tandhing lèvel intérnasional dadi tuan rumah. Pungkasané kekarepan iku bisa kawujud nalika Indonesia dadi tuan rumah Asian Games 2018. Komitè Olimpiadé Asia (OCA) mujudaké usulan kanggo nandingaké jètski. Aqsa banjur nduwèni kekarepan bisa nyithak sejarah ing wektu kapisan cabang sing wis digeluti wiwit cilik ing pasang giri olahraga paling gedhé se-Asia iku. Nanging mujudaké kekarepan iku ora perkara gampang. Olahraga iku ora mung butuhaké kaprigelan atlèt mungsuh angin lan ombak nalika nunggang jètski. Kadigdayan ing cabang iku ya olèh aruhan saka kualitas mesin jètski.

Sasuwéné Asian Games 2018, tim Indonésia kerep kena perkara tèknis ana ing mesin jètski. Aqsa sing mèlu telu saka patang nomer ora bisa menang ing nomer ski modified amarga jètski ora bisa di gunakaké. Ana ing nomer runabout limited, dhèwèké kudu ikhlas nampa perunggu amarga jètski abang putih lambang garuda ana ing sangarepé mati ing rong puteran laga pungkasan. Anak ragil saka loro sadulur iku sedhih. Dhèwèké ora bisa ndhelikaké mata bengep sisa tangisé amarga kalah sing nyesekaké iku. Endurance runabout open dadi siji-sijiné nomer sing isih bisa diperjuangaké déning Aqsa. Dhèwèké tarung entèk-entèkan kanggo tetep ana ing rèli dawa ing laut kang ombake sadhuwur rong mèter, karo angin banter lan srengéngé sing panas. “Aku seneng banget bisa dadi juara sauwisé kalah ing nomer liané” gunemé Aqsa sauwisé laga. Mripat abang sarta kulité sing ireng kobongan amarga srengéngé nuduhaké sisa-sisa perjuangan aboté. Nanging, Aqsa tetep Aqsa sing kebak karo gejolak enomé. Kemulan gendèra Abang Putih, dhèwèké jogèt-jogèt ngrungokakè musik kang diputer nalika ngentèni pengalungan medali ing podium juara.